|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

23.05.2024 г.

**Пет отличия спечели А1 на PR Приз 2024**

* *Екипът на „Корпоративни комуникации“ на А1 участва с шест кампании и спечели пет награди от PR Приз 2024*
* *За поредна година А1 бе сред участниците, спечелили най-голям брой награди, сред които и първо място в категория „Дигитални комуникации“.*

Комуникационните кампании на А1 спечелиха пет награди на 24-тото издание на PR Приз. Конкурсът е организиран от Българското дружество за връзки с обществеността (БДВО). Той е най-утвърденият и с дългогодишна история форум у нас, който отличава постиженията на професионалистите в публичните комуникации. Журито оцени високо кампаниите „Интернет за всички“, „Дари за децата, А1 ще удвои“, „А1 приключение в света на технологиите“, „От А1 до Я за дигиталната трансформация“ и „Workplace 2.0“на А1, в категории „Дигитални комуникации“, „ESG комуникационен проект за подобряване качеството на живот в обществото“, „Специално събитие“, „B2B комуникационен проект“ и „Проект за вътрешни комуникации“.

Проектите, с които А1 участва тази година, се съревноваваха с общо петдесет и пет проекта, а наградите бяха връчени по време на официална церемония.

**Илияна Захариева, директор „Корпоративни комуникации“ в А1 България, коментира:** „Вярвам, че най-голямата телекомуникационна компания и най-голям системен интегратор в България неслучайно има и най-добрия PR екип. Наградите, които получаваме днес, ни носят удовлетворение, но същевременно ни мотивират да продължаваме да разказваме историите на технологичния бизнес по въздействащ и увлекателен начин.“

Журито на конкурса отличи с първа награда проекта „Интернет за всички“, с който А1 ежегодно образова децата и младежите на възраст между 5 и 15-годишна възраст. Изданието през 2023 година беше посветено на рисковете в онлайн среда. Чрез интерактивни видеа с геймификация кампанията показваше на младежите как да бъдат по-внимателни и да се предпазват от потенциалните опасности онлайн. Това е още едно признание за проекта, след като преди броени дни А1 спечели единствената награда в категория Branded content/Native Campaign на IAB Mixx Awards.

Второ място в категория „B2B Комуникационен проект“ А1 спечели с проекта „От А1 до Я“, реализиран със Storio на Икономедиа. Поредицата от 8 статии беше посветена на ICT технологичните услуги на А1 и екипите, които ги създават и предлагат.

Кампанията в „Дари за децата, А1 ще удвои“ спечели второ място в категория „ESG комуникационен проект за подобряване качеството на живот в обществото“. Второто издание на кампанията в края на 2023 г. надгради възможността клиентите на А1 да допринесат за по-доброто детско здравеопазване през Моят А1, а компанията удвои събраната сума в полза на проект „Светулка“.

Вътрешната комуникация в компанията донесе трета награда и в категория „Проект за вътрешни комуникации“ с платформата за създаване на ангажираност към служителите чрез съдържание - Workplace 2.0, както и в „Специално събитие“, където журито отличи комуникационния подход и добра организация на събитията за служителите и техните деца - „А1 пътешествие в света на технологиите“.

Представените проекти бяха оценени от независимо жури от експерти в сферата на връзките с обществеността, медиите и маркетинговите комуникации и бяха презентирани на живо пред представители на журито и комуникационната общност.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*